ब्राजिलले जित्यो कोपा अमेरिका
ब्राजिलले आइतबार आफ्नै भूमिमा भएको कोपा अमेरिका जितेको छ । उसले फाइनलमा पेरुलाई ३–१ ले हरायो । त्यसमा ग्याब्रिएल जेससले एक गोल गरे र अर्को गोलमा सहयोगी भूमिका पनि निभाए । 
रियो डे जेनेरियो — ब्राजिलले आइतबार आफ्नै भूमिमा भएको कोपा अमेरिका जितेको छ । उसले फाइनलमा पेरुलाई ३–१ ले हरायो । त्यसमा ग्याब्रिएल जेससले एक गोल गरे र अर्को गोलमा सहयोगी भूमिका पनि निभाए । पछि उनी दोस्रो पहेँलो कार्ड खाएर मैदान छाड्न पनि बाध्य रहे । जेससले गोलको खाता खोलेयता एभरटनले दोस्रो गोल थपे । पेरुका लागि पाओलो गुरेरोले पेनाल्टीबाट एक गोल फर्काए । ब्राजिलको तेस्रो गोल रिचार्लिसनको नाममा रह्यो । ब्राजिलले कोपा अमेरिका जितेको १२ वर्षयता यो पहिलो पल्ट हो ।